George Claassen, Morkel van Tonder, Piet Muller
'Soos Piet Cillié (of Dante of Tom Stoppard of Koos de la Rey of wie ook al) gesê het ...' Wil jy ook soms 'n sin so begin? Dan moet jy dadelik Die Groot Aanhalingsboek aanskaf. Die meeste van hierdie versameling van meer as 4 000 aanhalings, ingedeel in 59 temas, sal jy nie sommer agter enige klip of op die internet raakloop nie. Die boek bevat ook 'n kort omskrywing van elke aangehaalde persoon, met 'n register agterin van wie wat gesê het.
Daniel Hugo (red.)
Afrikaans is die grootste nie-rassige prestasie in ons Suiderland sover. Gesamentlik geskep deur mense van drie vastelande - Afrika, Asië en Europa. En daarom is dit nie die besit van eensydige politieke partye nie, maar behoort dit aan almal wat dit praat, skryf en liefhet. En daarom ook is my taal my beste wapen teen rassisme. (Jan Rabie, 1992)
Hierdie uitgawe bied die mees omvattende versameling Afrikaanse spreekwoorde, uitdrukkings en hulle herkoms en is 'n moet-hê naslaanbron vir Afrikaanse en Engelse taalgebruikers.
Wat praat jy! bevat meer as 20 000 Afrikaanse gesegdes, vaste uitdrukkings en idiome. Hierdie vaste uitdrukkings, gesegdes en idiome word met 'n eenvoudige voorbeeldsin verklaar.
- Dit word toegelig deur aan te dui van watter taal of uit watter bron die uitdrukking of woord afkomstig is (byvoorbeeld CJ Langenhoven of die Bybel)
- 'n Wonderlike naslaanwerk en heerlike leesboek
- 'n Moet vir elke taalliefhebber en aspirant skrywer.
Wat praat jy! is 'n besondere naslaanwerk. Johanna de Wet het na haar aftrede as onderwyseres in 1996 'n doktorsgraad in die psigo-pedagogiek behaal. Haar belangstelling in die Afrikaanse taal en geskiedenis het gelei tot die samestelling van 'n aantal boeke, waaronder die kinder-trilogie Dierestories, Heldestories en Afrikastories en Hoopstad se mense onthou met waardevolle herinneringe aan die geskiedenis en karakters van die dorp. Sy woon steeds op Hoopstad waar sy haar aan haar skryfwerk wy.
This completely revised and updated edition of Teach Yourself Afrikaans is for all those who seek to communicate in Afrikaans. It has been written for students with no previous experience of the language, and especially those who wish to study at home.
Koffer in Berlyn - Essays oor kabaret
Is kabaret aan't anders word? Kan wat vandag deurgaan as kabaret die toets met die verlede deurstaan? Veral in Suid-Afrika, waar soms baie slordig omgegaan word met die woord 'kabaret'. Kabaret, daardie intieme kultuuruiting, opgevoer voor 'n klein gehoor in 'n beperkte ruimte, is nie meer die reël nie. - Hennie Aucamp in 'n onderhoud op LitNet.
Na aanleiding van hierdie vrae het Hennie Aucamp sy bundel essays oor die kabaret, Koffer in Berlyn saamgestel. In Koffer in Berlyn ontleed Aucamp die talle fasette van kabaret: die integrasie tussen beeld, musiek en woord - met 'n tema en struktuur waarin ironie sentraal staan. Lesings, resensies, koerant- en tydskrifartikels en ander letterkundige bydraes, sowel as uittreksels van sommige van Aucamp se kabarette word in Koffer in Berlyn byeengebring. Aucamp bespreek kabaret wat internasionaal gebesig is en laat die soeklig ook op die plaaslike toneel val. Met Koffer in Berlyn vul Hennie Aucamp nog 'n leemte in die Afrikaanse letterkunde.
Sedert die totstandkoming van die Universiteit van Stellenbosch het 'n noue verband met Afrikaans bestaan. Die behoefte aan 'n tersiêre inrigting met Afrikaans/Nederlands as voertaal was immers die vernaamste enkele rede vir die ontstaan van dié universiteit. In die 1990's het Afrikaans as voertaal by tersiêre instellings toenemend onder druk gekom, en Stellenbosch het nie die veranderende sienings en hewige debatte oor die rol van Afrikaans vrygespring nie. In 2002 het dié debat oor Afrikaans op Stellenbosch tot die openbare terrein toegetree toe Die Burger in 'n prominente voorbladberig die US se Konvokasie se kritiek op die voorgestelde nuwe taalbeleid van die Universiteit aangekondig het. 'n Komitee het aanbeveel dat US nie meer net 'n Afrikaanse universiteit moet wees nie maar 'n meertalige universiteit wat Afrikaans bevorder. Die Konvokasie het die teenoorgestelde aanbeveel: US moet 'n Afrikaanse universiteit wees wat meertaligheid bevorder.